การบินไทยมอบกระเป๋าต้นกระจูด ผลิตภัณฑ์โอทอปให้ผู้โดยสาร เนื่องในโอกาสวันแม่แห่งชาติ
การบินไทยมอบกระเป๋าต้นกระจูด ผลิตภัณฑ์โอทอปให้ผู้โดยสาร เนื่องในโอกาสวันแม่แห่งชาติบริษัท การบินไทย จำกัด (มหาชน) ร่วมเฉลิมพระเกียรติในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และร่วมเฉลิมฉลองเนื่องในวันแม่แห่งชาติ ประจำปี 2562 โดยนำกระเป๋าที่ทำจากต้นกระจูด ซึ่งเป็นสินค้าหนึ่งตำบลหนึ่งผลิตภัณฑ์ หรือ OTOP จากกลุ่มจักสานกระจูดบ้านมาบเหลาชะโอน ตำบลชากพง อำเภอแกลง จังหวัดระยอง ภายในกระเป๋าบรรจุชุดอุปกรณ์อำนวยความสะดวกในการเดินทาง(Travel Kits) มอบให้ผู้โดยสารชั้นธุรกิจ ในวันที่ 12 สิงหาคม 2562 สำหรับเที่ยวบินระหว่างประเทศของการบินไทย ขาออกจากกรุงเทพฯ ที่ทำการบิน 4 ชั่วโมงขึ้นไป ยกเว้นเส้นทางออสเตรเลียและนิวซีแลนด์ทั้งนี้ การสานเสื่อกระจูดเป็นภูมิปัญญาดั้งเดิมของชาวบ้านมาบเหลาชะโอน โดยชุมชนของชาวบ้านมาบเหลาชะโอนมีบึงน้ำที่ชื่อว่า บึงสำนักใหญ่ ซึ่งอุดมด้วยปลาน้ำจืดและต้นกระจูดจำนวนมาก แต่เดิมชาวบ้านใช้ประโยชน์จากต้นกระจูดในการผูกมัดสิ่งของต่างๆ การแปรรูปสานเป็นเสื่อ กระสอบใส่น้ำตาล และเป็นของบรรณาการมาตั้งแต่สมัยกรุงศรีอยุธยา นับเป็นเวลากว่า 200 ปี